b'\n_START_ARTICLE_\nPhilipp Melanchthon\n_START_SECTION_\nTeologiniai disputai\n_START_PARAGRAPH_\nLeipcigo dispute 1519 m. jis vie\xc5\xa1ai palaik\xc4\x97 Liuter\xc4\xaf. 1521 m. Melanchtonas para\xc5\xa1\xc4\x97 teologijos ap\xc5\xbevalg\xc4\x85 Loci communes (Bendrieji teologijos principai). Tai buvo pirmoji knyga, kurioje buvo ai\xc5\xa1kiai i\xc5\xa1d\xc4\x97stytas Reformacijos mokymas. Melanchtonas prisid\xc4\x97jo Liuteriui ver\xc4\x8diant Biblij\xc4\x85 \xc4\xaf vokie\xc4\x8di\xc5\xb3 kalb\xc4\x85._NEWLINE_1529 m. Melanchtonas Cvingliui paprie\xc5\xa1taravo, skelbdamas, kad \xc5\xa1ventosios Komunijos sakramentas n\xc4\x97ra tik pamin\xc4\x97jimas. 1530 m. jis sudar\xc4\x97 "Augsburgo i\xc5\xa1pa\xc5\xbeinim\xc4\x85", kuris liuteron\xc5\xb3 ba\xc5\xbeny\xc4\x8diose iki \xc5\xa1iol yra laikomas svarbiausiu tik\xc4\x97jim\xc4\x85 skelbian\xc4\x8diu dokumentu._NEWLINE_Melanchtonas tik\xc4\x97jo, kad svarbiausia yra naujas krik\xc5\xa1\xc4\x8dioni\xc5\xb3 susivienijimas. J\xc4\xaf jaudino ir neramino tai, kad vyko teologin\xc4\x97s kovos, kurios vyko jo paties stovykloje su kitais liuteronais.'